osaühing AB Ansambel 
Planeedi tn 4-47
10131 Tallinn 
toivo@ansambel.ee
ansambel@ansambel.ee 	

07.06.2024 nr 3-1/24/913-9	

			

Esindaja Anto Variku
Anto.variku@gmail.com 

Vaidluse lõpetamise ja tasu tagasimaksmise ettepanek

Riigi Kaitseinvesteeringute Keskus (edaspidi RKIK) on esitanud mitmel korral (viimane kiri 29.06.2023 nr 3-1/23/913) töövõtjale osaühing AB Ansambel (edaspidi AB Ansambel) võimaluse Tapa linnaku kunstiteose lepingu vaidlus kompromissi teel lõpetada, kuid AB Ansambel on sellest keeldunud ning tagasimakset ei ole senini laekunud. 

RKIK pöördus 22.12.2023 Eesti Arhitektide Liidu aukohtusse kaebusega arhitekt Toivo Tammiku ebaeetilise käitumise küsimustes antud lepingu täitmise raames. Eesti Arhitektide Liidu 30.04.2024 otsusega on aukohus teinud arhitektile hoiatuse eetikareeglite osalise rikkumise eest kutsealases tegevuses. Aukohus on ette heitnud muuhulgas, et arhitekti usaldusväärsus on küsitav, kuivõrd olles teadlik turusituatsioonist, jätkas ta projekteerimistöid ja on alusetult lubanud lepingulised kohustused täita. Veel vähem õige oli selle eest tellijale arve esitada. 

Lähtuvalt aukohtu otsusest ja soovist vaidlus viivitamatult kohtuväliselt lõpetada, teeb RKIK viimase ettepaneku tagastada RKIK-ile lepingu alusel saadud tasu (koos intressidega). 

RKIK palub raha tagastada hiljemalt 30.06.2024. 31.05.2024 seisuga on tagasi makstav summa koos intressidega 34 130, 43 eurot ilma käibemaksuta (tagasimaksmisele kuuluv summa koos intressidega on arvestatud RKIKi poolt arvete väljamaksmise kuupäevadest). Juhul, kui AB Ansambel soovib raha tasuda varem kui 30.06.2024, siis palume pöörduda RKIK poole ning RKIK teatab tasutava summa tulenevalt intressisumma muudatusest.

Kui nimetatud kuupäevaks ei ole tagasimakset tehtud, pöördub RKIK oma õiguste kaitseks kohtusse nõudes nii lepingu alusel saadud raha tagastamist kui leppetrahve koos intressidega.

Lugupidamisega

(allkirjastatud digitaalselt)

Ivar Janson
hangete osakonna juhataja